61969J0039
DOMSTOLENS DOM (FØRSTE AFDELING)
AF 13. MAJ 1970
Bernard Fournier
mod Kommissionen for De europæiske Fællesskaber
Sag 39/69
Processprog: Fransk
Angående:
Et krav om annullation af en beslutning af 13. maj 1969 fra generaldirektøren for personale og administration om at afslå at udbetale sagsøgeren en kontant godtgørelse for 47 feriedage, som han af tjenstlige grunde ikke kunne udnytte i den periode, hvor han havde stilling som hjælpeansat.
Domskonklusion:
1.
Beslutningen af 13 maj 1969 fra generaldirektøren for personale og administration annulleres.
2.
Kommissionen for De europæiske Fællesskaber tilpligtes at udbetale sagsøger 77093 bfr. med 4,5 % rente fra sagsanlægget.
Generaladvokatens forslag til afgørelse:
(Se sag 18/69, s. 49)
Sammendrag
Tjenestemænd — hjælpeansatte — ansættelsens ophør — udnævnelse som midlertidigt ansat for en begrænset periode — ferie — fridage, der ikke er taget i perioden som hjælpeansat — overførsel uberettiget — aflønning
(Vilkårene for de øvrige ansatte, artikel 58)
Når en hjælpeansat udnævnes som midlertidigt ansat for en bestemt periode, kan hans kontrakts begrænsede varighed og usikkerheden med hensyn til dens forlængelse hindre en rimelig afgørelse med hensyn til overførslen af fridage, der af tjenstlige grunde ikke er udnyttet. Disse dage skal derfor aflønnes som effektive arbejdsdage.